दिल्लीको नजर प्लेअफतर्फ
दिल्ली क्यापिटल्सले बिहीबार सनराइजर्स हैदराबादलाई २१ रनले पराजित गर्दै इन्डियन प्रिमियर लिग (आईपीएल) २०२२ को प्लेअफ पुग्ने सम्भावना जीवन्त राख्यो । यो जितपछि दिल्लीको १० अंक भएको छ र पाँचौं स्थानमा उक्लेको छ ।
मुम्बई — दिल्ली क्यापिटल्सले बिहीबार सनराइजर्स हैदराबादलाई २१ रनले पराजित गर्दै इन्डियन प्रिमियर लिग (आईपीएल) २०२२ को प्लेअफ पुग्ने सम्भावना जीवन्त राख्यो । यो जितपछि दिल्लीको १० अंक भएको छ र पाँचौं स्थानमा उक्लेको छ ।हैदराबाद समान १० अंकमा छैटौं स्थानमा छ । पहिले ब्याटिङ गरेको दिल्लीले डेविड वार्नरको ९२ रनको मद्दतले तीन विकेटमा २ सय ७ रन बनाएको थियो । त्यसमा रभमन पावेलले पनि ६७ रनको योगदान गरे ।उनीहरूले चौथो विकेटका लागि १ सय २२ रनको निर्णायक साझेदारी गरे । जवाफमा हैदराबादले आठ विकेट गुमाएर १ सय ८६ रन मात्र बनाउन सक्यो । उसका लागि निकोलस पुरनले सर्वाधिक ६२ रन बनाए । 